**Hajdúszoboszlói Polgármesteri Hivatal**

**Gazdasági Bizottsága**

**4200 Hajdúszoboszló, Hősök tere 1.**

Ügyiratszám: HSZ/12121-1/2019.

**K I V O N A T**

**Hajdúszoboszló Város Önkormányzata Képviselő-testületének Gazdasági Bizottsága 2019. május 29-én tartott nyílt ülésének jegyzőkönyvéből**

**119/2019. (V. 29.) GB határozat**

**Hajdúszoboszló Város Önkormányzatának Gazdasági Bizottsága elfogadta a Csaba-snack Kft. kérelmének napirendre vételét.**

**120/2019. (V. 29.) GB határozat**

**Hajdúszoboszló Város Önkormányzatának Gazdasági Bizottsága elfogadta a napirendi javaslatokat.**

**Napirendi javaslat:**

1. Beszámoló az önkormányzati (többségi) tulajdonú gazdasági társaságok 2018. évi tevékenységeiről:
2. Hungarospa Hajdúszoboszlói Zrt.
3. Hajdúszoboszlói Városgazdálkodási Nonprofit Zrt.
4. Hajdúszoboszlói Turisztikai Közhasznú Nonprofit Kft.

Előadó: vezérigazgatók, ügyvezető

1. Beszámoló a 2018. évben a szociális szolgáltató intézményben (HKSZK) végzett tevékenységéről és a Hajdúszoboszlói Kábítószer Egyeztető Fórum munkájáról.

Előadó: egészségügyi-szociális irodavezető-helyettes

1. Előterjesztés I. számú gyermekorvosi körzet helyettesítésének újabb módosítására.

Előadó: egészségügyi-szociális irodavezető-helyettes

1. Előterjesztés múzeumi pályázat beadására.

Előadó: humán-közszolgáltatási irodavezető-helyettes

1. Előterjesztés a Helyi Építészeti-Műszaki Tervtanács létrehozásáról, működési feltételeiről és eljárási szabályairól.

Előadó: városi főépítész

1. Előterjesztés garázs felépítmény elővásárlási jog gyakorlására.

Előadó: gazdasági irodavezető

1. Előterjesztés elővásárlási jog gyakorlására.

Előadó: gazdasági irodavezető

1. Előterjesztés Jókai sor 1. sz. pavilon elővásárlási jog gyakorlására.

Előadó: gazdasági irodavezető

1. Előterjesztés Liget utcai ingatlanok hasznosítására.

Előadó: gazdasági irodavezető

1. Előterjesztés tulajdonosi hozzájárulás Fürdő utcai peron megépítésére.

Előadó: gazdasági irodavezető

1. Előterjesztés hozzájárulás öntözőcső fektetésére.

Előadó: gazdasági irodavezető

1. Előterjesztés helyi menetrendszerinti autóbuszközlekedés pályázati eljárással kapcsolatosan.

Előadó: városfejlesztési irodavezető-helyettes

1. Előterjesztés pályázat megvalósításához többletforrás biztosításáról.

Előadó: városfejlesztési irodavezető-helyettes

1. Előterjesztés pályázat benyújtásáról.

Előadó: városfejlesztési irodavezető-helyettes

1. Tájékoztató a lakótelepi parkolási problémák kezelésével kapcsolatos lehetőségekről.

Előadó: városfejlesztési irodavezető-helyettes

1. Csaba-snack Kft. kérelme

Előadó: városfejlesztési irodavezető-helyettes

**Képviselő-testületi napirendben nem szereplő, csak bizottsági anyag:**

1. Tájékoztatás a helyi menetrendszerinti autóbusz-közlekedés 2019. I. negyedévi működéséről

Előadó: városfejlesztési irodavezető-helyettes

1. Előterjesztés a Szivárvány Óvoda beázásával kapcsolatos sürgős teendőkről

Előadó: városfejlesztési irodavezető-helyettes

1. Előterjesztés az ÉLA Bt. kérelméről

Előadó: városfejlesztési irodavezető-helyettes

1. Magyar Hobbi- és Sportmodellezők Országos Egyesülete pályázatának elbírálása

Előadó: gazdasági bizottsági elnök

Tájékoztatók, bejelentések

1. A Hajdúszoboszlói Kistérségi Szociális, Család- és Gyermekjóléti Központ fejlesztéseinek, bejárással egybekötött bemutatása – szóbeli napirendi javaslat

Előadó: intézményvezető

1. **napirend**

***Beszámoló az önkormányzati (többségi) tulajdonú gazdasági társaságok 2018. évi tevékenységeiről***

1. ***Hungarospa Hajdúszoboszlói Zrt.***

**121/2019. (V. 29.) GB határozat**

**Hajdúszoboszló Város Önkormányzatának Gazdasági Bizottsága javasolja a Képviselő-testületnek a Hungarospa Hajdúszoboszlói Zrt. 2018. évi tevékenységeiről szóló beszámoló elfogadását az alábbi módosításokkal:**

* **Az üzleti jelentés 15. oldal 3.4.2 pontja első bekezdésében a helyesbített szövegrész:**

**„a vízellátó rendszerben termálkút felújítás 8,8 millió forint értékben”**

* **25 MFt osztalék kerül kifizetésre a részvényesek részére a tulajdonolt részvények arányában. Hajdúszoboszló Város Önkormányzata ez alapján a 35.809 db részvényével 24.714 EFt, a Hajdúszoboszlói Nonprofit Zrt. Dolgozói Alapítványa 414 db részvényével 286 EFt osztalékra jogosult.**

Felelős: bizottsági elnök

Határidő: 2019. május 30.

1. ***Hajdúszoboszlói Városgazdálkodási Nonprofit Zrt.***

**122/2019. (V. 29.) GB határozat**

**Hajdúszoboszló Város Önkormányzatának Gazdasági Bizottsága javasolja a Képviselő-testületnek a Hajdúszoboszlói Városgazdálkodási Nonprofit Zrt. 2018. évi tevékenységeiről szóló beszámoló elfogadását.**

Felelős: bizottsági elnök

Határidő: 2019. május 30.

1. ***Hajdúszoboszlói Turisztikai Közhasznú Nonprofit Kft.***

**123/2019. (V. 29.) GB határozat**

**Hajdúszoboszló Város Önkormányzatának Gazdasági Bizottsága javasolja a Képviselő-testületnek a Hajdúszoboszlói Turisztikai Közhasznú Nonprofit. Kft. 2018. évi tevékenységeiről szóló beszámoló elfogadását.**

Felelős: bizottsági elnök

Határidő: 2019. május 30.

1. **napirend**

***Beszámoló a 2018. évben a szociális szolgáltató intézményben (HKSZK) végzett tevékenységéről és a Hajdúszoboszlói Kábítószer Egyeztető Fórum munkájáról.***

**124/2019. (V. 29.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek, hogy a Hajdúszoboszlói Kistérségi Szociális, Család- és Gyermekjóléti Központ 2018. évben végzett szakmai tevékenységéről szóló beszámolóját valamint a Hajdúszoboszlói Kábítószer Egyeztető Fórum beszámolóját és 2019 évi munkatervét elfogadja.**

Felelős: bizottsági elnök

Határidő: 2019. május 30.

1. **napirend**

***Előterjesztés I. számú gyermekorvosi körzet helyettesítésének újabb módosítására.***

**125/2019. (V. 29.) GB határozat**

**Hajdúszoboszló Város Önkormányzatának Gazdasági Bizottsága javasolja a Képviselő-testületnek az alábbiak elfogadását:**

1. **Hajdúszoboszló Város Önkormányzatának Képviselő-testülete hozzájárul, hogy az I. számú gyermekorvosi körzet helyettesítő orvosainak általános helyettesítő orvosaként Dr. Poncsák Anikó (szül: Vásárosnamény, 1973.06.21. an: Rozinka Katalin 4225 Debrecen, Sillye Gábor u. 158. alatti lakos, pecsétszáma:56158) háziorvos, a fenti feladatot megbízási szerződés keretében lássa el 2019. június 01-től 2019. december 31-ig. A feladat ellátását Dr. Poncsák Anikó 30.000.-Ft/óra óradíj ellenében vállalja, a megbízási szerződés a OTO-PED Egészségügyi Szolgáltató Betéti Társaság, (4225 Debrecen, Sillye Gábor u. 158.) mint megbízottal köthető, ahol az ellátó orvos a doktornő. A pénzügyi fedezetet a NEAK finanszírozás, és a városi költségvetés 8/b. melléklet 26/ÖK sora biztosítja. Ezzel egyidejűleg felhatalmazza a polgármestert, a keletkező dokumentumok aláírására.**
2. **Hajdúszoboszló Város Önkormányzatának Képviselő-testülete elfogadja, hogy a II-III-IV. gyermekorvosi körzet 2013. április 17-én kötött, jelenleg érvényben lévő egészségügyi feladat-ellátási szerződés 3. számú melléklete helyébe, az előterjesztés 1. számú melléklete lép.**
3. **Hajdúszoboszló Város Önkormányzatának Képviselő-testülete támogatja, hogy az egészségügyi alapellátás körzeteinek meghatározásáról szóló, jelenleg hatályos 19/2010. (XII.16.) önkormányzati rendeletének 1. számú függelékének helyébe, az előterjesztés 2. számú melléklete lép.**

Felelős: bizottsági elnök

Határidő: 2019. május 30.

1. **napirend**

***Előterjesztés múzeumi pályázat beadására.***

**126/2019. (V. 29.) GB határozat**

**Hajdúszoboszló Város Önkormányzatának Gazdasági Bizottsága javasolja a Képviselő-testületnek, hogy pályázatot nyújtson be az Emberi Erőforrások Minisztériumához a muzeális intézmények szakmai támogatására 30 millió forintra (Kubinyi Program) és a pályázati önrészt, maximum 3 millió forintot a költségvetés általános tartalékából biztosítsa.**

Felelős: bizottsági elnök

Határidő: 2019. május 30.

1. **napirend**

***Előterjesztés a Helyi Építészeti-Műszaki Tervtanács létrehozásáról, működési feltételeiről és eljárási szabályairól.***

**127/2019. (V. 29.) GB határozat**

**Hajdúszoboszló Város Önkormányzatának Gazdasági Bizottsága támogatja, hogy a Képviselő-testület a településképi rendelet végrehajtásához kapcsolódó többlet feladatok és a Helyi Építészeti-Műszaki tervtanács működtetéséhez a költségvetési tartalékkeret terhére 2019. évre 2,0 MFt keretösszeget biztosítson. A következő években a város költségvetésében – az előző évi tényadatok figyelembe vételével – tervezni szükséges***.*

Felelős: bizottsági elnök

Határidő: 2019. május 30.

1. **napirend**

***Előterjesztés garázs felépítmény elővásárlási jog gyakorlására.***

**128/2019. (V. 29.) GB határozat**

**Hajdúszoboszló Város Önkormányzatának Gazdasági Bizottsága javasolja a Képviselő-testületnek az alábbiak elfogadását:**

**Hajdúszoboszló Város Önkormányzatának Képviselő-testülete nyilatkozza, hogy a Hajdúszoboszló, Rákóczi utca 25. szám alatt lévő, 6192 hrsz-ú közterület megnevezésű ingatlanon található 9. számú garázs Gál István eladó által 2019. 05.10. napon kötött adásvételi szerződésre vonatkozóan Hajdúszoboszló Város Önkormányzata élni kíván elővásárlási jogával, és 1.200.000,-Ft vételár megfizetése mellett megvásárolja a 16,38 m2 alapterületű garázst.**

**Az önkormányzat a vételárat a költségvetési tartalék terhére fizeti meg az eladó részére.**

**A Képviselő-testület felhatalmazza a Polgármestert az adás-vételi szerződés aláírására.**

Felelős: bizottsági elnök

Határidő: 2019. május 30.

1. **napirend**

***Előterjesztés elővásárlási jog gyakorlására.***

**129/2019. (V. 29.) GB határozat**

**Hajdúszoboszló Város Önkormányzatának Gazdasági Bizottsága a Hajdúszoboszló, Jókai sor 5402 hrsz-ú közterület megnevezésű ingatlanon található 11. számú pavilonhoz kötődő elővásárlási jog gyakorlásával kapcsolatos döntés meghozatalához további információ begyűjtésére kéri fel a hivatalt.**

Felelős: bizottsági elnök

Határidő: 2019. május 30.

1. **napirend**

***Előterjesztés Jókai sor 1. sz. pavilon elővásárlási jog gyakorlására.***

**130/2019. (V. 29.) GB határozat**

**Hajdúszoboszló Város Önkormányzatának Gazdasági Bizottsága a Hajdúszoboszló, Jókai sor 5402 hrsz-ú közterület megnevezésű ingatlanon található 1. számú pavilonhoz kötődő elővásárlási jog gyakorlásával kapcsolatos döntés meghozatalához további információ begyűjtésére kéri fel a hivatalt.**

Felelős: bizottsági elnök

Határidő: 2019. május 30.

1. **napirend**

***Előterjesztés Liget utcai ingatlanok hasznosítására.***

**131/2019. (V. 29.) GB határozat**

**Hajdúszoboszló Város Önkormányzatának Gazdasági Bizottsága nem javasolja a képviselő-testületnek, hogy hozzájárulását adja a Hajdúszoboszló, Liget utca – Böszörményi utca sarkán található 2267/26 és 2667/27 hrsz-ú ingatlanok hasznosítására történő nyilvános pályázat kiírásához.**

Felelős: bizottsági elnök

Határidő: 2019. május 30.

1. **napirend**

***Előterjesztés tulajdonosi hozzájárulás Fürdő utcai peron megépítésére.***

**132/2019. (V. 29.) GB határozat**

**Hajdúszoboszló Város Önkormányzatának Gazdasági Bizottsága javasolja a Képviselő-testületnek az alábbiak elfogadását:**

**Hajdúszoboszló Város Önkormányzata hozzájárulását adja, hogy a Sarkcsillag Invest Kft. a Városnéző Nosztalgiavonat Fürdő utcai megállója mentén (3128 hrsz) 25 méter hosszúságban az útpadka és a járda közötti zöldfelületet leburkolja az alábbi feltételekkel.**

**- A kivitelezés során olyan burkolóanyagot használjanak, amely illeszkedik a mellette lévő, már meglévő Fürdő utcai burkolathoz. - A térkövezést a meglévő fák figyelembevételével, a fák gyökérzetétől függő megszakítással kell kialakítani.**

**A Képviselő-testület felhatalmazza a Polgármestert a szükséges okiratok aláírására.**

Felelős: bizottsági elnök

Határidő: 2019. május 30.

1. **napirend**

***Előterjesztés hozzájárulás öntözőcső fektetésére.***

**133/2019. (V. 29.) GB határozat**

**Hajdúszoboszló Város Önkormányzatának Gazdasági Bizottsága javasolja a Képviselő-testületnek az alábbiak elfogadását:**

**Hajdúszoboszló Város önkormányzatának Képviselő-testülete tulajdonosi hozzájárulását adja, hogy a Hajdúszoboszló Város önkormányzata tulajdonában lévő hajdúszoboszlói 0144 hrsz-ú csatorna és a 0143/1 hrsz-ú önkormányzati út megnevezésű ingatlan igénybevételével a Hajdúföld Agrárgazdaság Kft. öntözőtelepet létesítsen. Beruházó köteles az öntözési időszak alatt az acél repülővezetéket úgy elhelyezni, hogy az önkormányzati át forgalmát és használhatóságát ne zavarja. Beruházó a beruházás kivitelezése során, valamint az öntőzőtelep működése alatt harmadik személy részére okozott károkért felelősséggel tartozik. A tulajdonosi hozzájárulást Hajdúszoboszló Város önkormányzata az öntözés vízjogi engedélyéhez adta ki. A Képviselő-testület felhatalmazza a Polgármestert a szükséges dokumentumok aláírására.**

Felelős: bizottsági elnök

Határidő: 2019. május 30.

1. **napirend**

***Előterjesztés helyi menetrendszerinti autóbuszközlekedés pályázati eljárással kapcsolatosan.***

**134/2019. (V. 29.) GB határozat**

**Hajdúszoboszló Város Önkormányzatának Gazdasági Bizottsága javasolja a Képviselő-testületnek, hogy az autóbusszal végzett menetrend szerinti helyi személyszállítási közszolgáltatás ellátására vonatkozó közszolgáltatási szerződést - a közszolgáltató kiválasztására irányuló eljárás eredményes lefolytatása érdekében – a jelenleg hatályos szerződéssel azonos tartalommal 2019. szeptember 30. napjáig meghosszabbítsa, felhatalmazza a polgármestert a közszolgáltatási szerződés módosítás aláírására.**

**A 2019. évi városi költségvetésben a közszolgáltatás ellátásához szükséges pénzügyi fedezetet biztosított.**

Felelős: bizottsági elnök

Határidő: 2019. május 30.

1. **napirend**

***Tájékoztatás a helyi menetrendszerinti autóbusz-közlekedés 2019. I. negyedévi működéséről***

**135/2019. (V. 29.) GB határozat**

**Hajdúszoboszló Város Önkormányzatának Gazdasági Bizottsága az Észak-magyarországi Közlekedési Központ Zrt. Hajdúszoboszló város területén 2019. I. negyedévben végzett menetrend szerinti helyi személyszállítás tájékoztatójában foglaltakat tudomásul veszi.**

Felelős: -

Határidő: -

1. **napirend**

***Előterjesztés pályázat megvalósításához többletforrás biztosításáról.***

**136/2019. (V. 29.) GB határozat**

**Hajdúszoboszló Város Önkormányzatának Gazdasági Bizottsága javasolja a Képviselő-testületnek a Wekerle utca és zug útburkolat felújítása és csapadékvíz elvezetésének fejlesztése című pályázat megvalósításához további 10.640.770,- Ft összegű saját forrást biztosítását a 2019. évi költségvetés 1. sz. melléklet (mérleg) tartalékok keret terhére.**

Felelős: bizottsági elnök

Határidő: 2019. május 30.

1. **napirend**

***Előterjesztés pályázat benyújtásáról.***

**137/2019. (V. 29.) GB határozat**

**Hajdúszoboszló Város Önkormányzatának Gazdasági Bizottsága javasolja a Képviselő-testületnek az alábbiak elfogadását:**

**Hajdúszoboszló Város Önkormányzatának Képviselő-testülete a Bor János utca útburkolat felújítása című pályázat megvalósítását 54.497.249,-Ft összes elszámolható költséggel, támogatási intenzitás és a belső arányok tartása miatt 30.000.000,-Ft összegű támogatás mellett, 24.497.249,-Ft saját forrás biztosításával támogatja megvalósítani.**

**Az önkormányzati összes saját forrás fedezetét a 2019. évi városi költségvetés általános tartalék kerete terhére biztosítja.**

Felelős: bizottsági elnök

Határidő: 2019. május 30.

1. **napirend**

***Tájékoztató a lakótelepi parkolási problémák kezelésével kapcsolatos lehetőségekről****.*

**138/2019. (V. 29.) GB határozat**

**Hajdúszoboszló Város Önkormányzatának Gazdasági Bizottsága javasolja a lakótelepi parkolási problémák kezelésével kapcsolatos lehetőségekről szóló tájékoztató megtárgyalásának elnapolását, valamint júliusi testületi ülést megelőzően a lehetőségek megvizsgálására a társasházak képviselőinek bevonásával egy zártkörű szakmai fórum összehívását.**

Felelős: jegyző

Határidő: 2019. június 30.

1. **napirend**

***Előterjesztés a Szivárvány Óvoda beázásával kapcsolatos sürgős teendőkről***

**139/2019. (V. 29.) GB határozat**

**Hajdúszoboszló Város Önkormányzatának Gazdasági Bizottsága támogatja a Szivárvány Óvoda tetőszigetelési munkálatainak elvégzését a csatolt árajánlat alapján, bruttó 508.000,-Ft összegben, melynek fedezete a 2019. évi városi költségvetés 14. sz. melléklet 2/ÖK során biztosított.**

**Utasítja a Jegyzőt a szükséges intézkedések megtételére.**

Felelős: jegyző

Határidő: azonnal

1. **napirend**

***Előterjesztés az ÉLA Bt. kérelméről***

**140/2019. (V. 29.) GB határozat**

**Hajdúszoboszló Város Önkormányzatának Gazdasági Bizottsága támogatja a bringó-hintó kölcsönzés 2019. június 1. – 2019. augusztus 31. közötti időszakban napidíjban történő megállapítását, melynek mértékét 5.000,- Ft/nap mértékben határozza meg.**

Felelős: jegyző

Határidő: azonnal

1. **napirend**

**Magyar Hobbi- és Sportmodellezők Országos Egyesülete pályázatának elbírálása**

**141/2019. (V. 29.) GB határozat**

**Hajdúszoboszló Város Önkormányzatának Gazdasági Bizottsága a Magyar Hobbi- és Sportmodellezők Országos Egyesülete részére 100.000 Ft támogatást biztosít működési jellegű kiadásaikra az önkormányzat 2019. évi költségvetéséről szóló 19/2018. (XII.20.) önkormányzati rendelet 12.§ (1) bekezdés e) pontjának felhatalmazása alapján, a Hajdúszoboszló Város 2019. évi költségvetéséről szóló 19/2018. (XII.20.) önkormányzati rendelet 12. számú mellékletének 11/ÖK soráról.**

Felelős: jegyző

Határidő: 2019. június 15.

1. **napirend**

***Csaba-snack Kft. kérelme***

**142/2019. (V. 29.) GB határozat**

**Hajdúszoboszló Város Önkormányzatának Gazdasági Bizottsága a Csaba-snack Kft. részére a gyógyfürdő téli bejárata előtt 2019. június 1. – 2019. augusztus 31. közötti időszakban 15 m2 területet biztosít büfé autóból történő kézműves sör árusítására. A bérleti díj összegét 1.630 Ft/nap/m2 egységárban határozza meg.**

Felelős: jegyző

Határidő: 2019. május 30.

1. **napirend**

***A Hajdúszoboszlói Kistérségi Szociális, Család- és Gyermekjóléti Központ fejlesztéseinek, bejárással egybekötött bemutatása – szóbeli napirendi javaslat***

**143/2019. (V. 29.) GB határozat**

**Hajdúszoboszló Város Önkormányzatának Gazdasági Bizottsága a Hajdúszoboszlói Kistérségi Szociális, Család- és Gyermekjóléti Központ részére 1.800.000 Ft támogatást biztosít egészségügyi előadáshoz, speciális műtét szociális alapon történő támogatásához, valamint gyermektábor és nyugdíjasok utazásához az önkormányzat 2019. évi költségvetéséről szóló 19/2018. (XII.20.) önkormányzati rendelet 12.§ (1) bekezdés e) pontjának felhatalmazása alapján, a Hajdúszoboszló Város 2019. évi költségvetéséről szóló 19/2018. (XII.20.) önkormányzati rendelet 12. számú mellékletének 11/ÖK soráról.**

Felelős: jegyző

Határidő: 2019. május 30.

A kivonat hiteléül:

Hajdúszoboszló, 2019. június 20.

Fehér Adrienn sk.

*leíró*